CELEX: 31963D0491
Language: el
Date: 1963-07-10 00:00:00
Title: 63/46/Ευρατόμ, 63/491/EOK: Απόφαση της 10ης Ιουλίου 1963 περί καθορισμού του οργάνου του επιφορτισμένου με την εξασφάλιση της υπηρεσίας παροχών όπως προβλέπονται στο καθεστώς συνταξιοδοτήσεως

Avis juridique important

|

31963D0491

63/46/Ευρατόμ, 63/491/EOK: Απόφαση της 10ης Ιουλίου 1963 περί καθορισμού του οργάνου του επιφορτισμένου με την εξασφάλιση της υπηρεσίας παροχών όπως προβλέπονται στο καθεστώς συνταξιοδοτήσεως  

Επίσημη Εφημερίδα αριθ. 130 της 24/08/1963 σ. 2303 - 2304 Φινλανδική ειδική έκδοση: Κεφάλαιο 1 τόμος 1 σ. 0025  Δανική ειδική έκδοση: Σειρά I Κεφάλαιο 1963-1964 σ. 0045  Σουηδική ειδική έκδοση: Κεφάλαιο 1 τόμος 1 σ. 0025  Αγγλική ειδική έκδοση: Σειρά I Κεφάλαιο 1963-1964 σ. 0050  Ελληνική ειδική έκδοση: Κεφάλαιο 01 τόμος 4 σ. 0000  Ισπανική ειδική έκδοση: Κεφάλαιο 01 τόμος 6 σ. 0003  Πορτογαλική ειδική έκδοση : Κεφάλαιο 01 τόμος 6 σ. 0003 

ΑΠΟΦΑΣΗ της 10ης Ιουλίου 1963 για τον καθορισμό του οργάνου που θα αναλάβει να εξασφαλίζει την καταβολή των παροχών που προβλέπονται στο συνταξιοδοτικό σύστημαΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΚΟΙΝΟΤΗΤΑΣ ΑΤΟΜΙΚΗΣ ΕΝΕΡΓΕΙΑΣ,  Η ΕΠΙΤΡΟΠΗ ΤΩΝ ΠΡΟΕΔΡΩΝ ΤΗΣ ΕΥΡΩΠΑΪΚΗΣ ΚΟΙΝΟΤΗΤΑΣ ΑΝΘΡΑΚΑ ΚΑΙ ΧΑΛΥΒΑ,  ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΟΙΚΟΝΟΜΙΚΗΣ ΚΟΙΝΟΤΗΤΑΣ,  Έχοντας υπόψη:  τον κανονισμό για τον καθορισμό του Κανονισμού Υπηρεσιακής Κατάστασης των υπαλλήλων και του καθεστώτος που ισχύει για το λοιπό προσωπικό της Ευρωπαϊκής Κοινότητας Άνθρακα και Χάλυβα, και ιδίως το άρθρο 45 του παραρτήματος VIII του κανονισμού Υπηρεσιακής  Κατάστασης και το άρθρο 43 του καθεστώτος που ισχύει για το λοιπό προσωπικό,  τον κανονισμό αριθ. 31 (ΕΟΚ), 11 (ΕΚΑΕ), για τον καθορισμό του Κανονισμού Υπηρεσιακής Κατάστασης των υπαλλήλων και του καθεστώτος που ισχύει για το λοιπό προσωπικό της Ευρωπαϊκής Κοινότητας Ατομικής Ενέργειας(1), και ιδίως το άρθρο 45 του παραρτήματος  VIII του Κανονισμού Υπηρεσιακής Κατάστασης και το άρθρο 43 του καθεστώτος που ισχύει για το λοιπό προσωπικό,  ΑΠΟΦΑΣΙΖΟΥΝ:   Άρθρο 1  Η καταβολή των παροχών που προβλέπονται στο συνταξιοδοτικό σύστημα των υπαλλήλων και στον τίτλο II, κεφάλαιο 6, τμήματα Β και Γ του καθεστώτος που ισχύει για το λοιπό προσωπικό εξασφαλίζεται από τα θεσμικά όργανα που καθορίζονται παρακάτω:  1. Για τους μόνιμους και έκτακτους υπαλλήλους της Επιτροπής της Ευρωπαϊκής Οικονομικής Κοινότητας:  Την Επιτροπή της Ευρωπαϊκής Οικονομικής Κοινότητας.  2. Για τους μόνιμους και έκτακτους υπαλλήλους της Επιτροπής της Ευρωπαϊκής Κοινότητας Ατομικής Ενέργειας:  Την Επιτροπή της Ευρωπαϊκής Κοινότητας Ατομικής Ενέργειας.  3. Για τους μόνιμους και έκτακτους υπαλλήλους της Ανωτάτης Αρχής:  Την Ανωτάτη Αρχή (Ταμείο Συντάξεων).  4. Για τους υπαλλήλους των κοινών οργανισμών και οργάνων που υπάγονται στις μεταβατικές διατάξεις του Κανονισμού Υπηρεσιακής Κατάστασης των υπαλλήλων της Ευρωπαϊκής Κοινότητας Άνθρακα και Χάλυβα:  Την Ανωτάτη Αρχή (Ταμείο Συντάξεων).  5. Για τους λοιπούς υπαλλήλους και τους έκτακτους υπαλλήλους των κοινών οργανισμών ή οργάνων:  Την Επιτροπή της Ευρωπαϊκής Οικονομικής Κοινότητας.   Άρθρο 2  Η παρούσα απόφαση αρχίζει να ισχύει την 1η Ιανουαρίου 1962.  Έγινε στις 10 Ιουλίου 1963.  Για την Επιτροπή των Προέδρων Ο Πρόεδρος A.M. DONNER Για τα Συμβούλια Ο Πρόεδρος J.M.A.H. LUNS  (1) ΕΕ αριθ. 45 της 14. 6. 1962, σ. 1385/62.